rejauldu/bengali-wikipedia huggingface dataset:
রুমিন ফারহানা  হলেন বাংলাদেশের একজন রাজনীতিবিদ, আইনজীবী। তিনি সংরক্ষিত নারী আসন-৫০ থেকে নির্বাচিত একাদশ জাতীয় সংসদের সদস্য ছিলেন। তিনি ২০১৯ সালের ২৮ মে জাতীয় সংসদের ৫০টি সংরক্ষিত নারী আসনের মধ্যে ৫০ নং আসনে নির্বাচিত হয়েছিলেন। তিনি ২০২২ সালের ১১ ডিসেম্বর তার  পদ থেকে পদত্যাগ করেন।   তিনি বাংলাদেশ জাতীয়তাবাদী দলের সহ-আন্তর্জাতিক বিষয়ক সম্পাদক হিসেবে নিযুক্ত হন ।   জন্ম ও শিক্ষা জীবন  রুমিন ব্রাহ্মণবাড়িয়া জেলার বিজয়নগর উপজেলার ইসলামপুরে মুসলিম পরিবারে জন্মগ্রহণ করেন। তার পিতা অলি আহাদ বাংলাদেশী রাজনীতিবিদ ও স্বাধীনতা পুরস্কার বিজয়ী ভাষা সৈনিক। তার দাদা আবদুল ওহাব ডিস্ট্রিক্ট রেজিস্ট্রার ছিলেন। রুমিন হলিক্রস উচ্চ বালিকা বিদ্যালয় থেকে মাধ্যমিক এবং ভিকারুননিসা নূন স্কুল ও কলেজ থেকে উচ্চ মাধ্যমিক সম্পন্ন করার পর লন্ডন বিশ্ববিদ্যালয় এর অধীনে আইনে স্নাতক সম্পন্ন করেন এবং যুক্তরাজ্যের লিংকনস্‌ ইন থেকে ব্যারিস্টার অ্যাট ল' ডিগ্রি অর্জন করেন।   প্রারম্ভিক জীবন  রুমিন পরিবার থেকেই রাজনৈতিক দীক্ষা পান। তার পিতা অলি আহাদ ভাষা আন্দোলনে ১৪৪ ধারা ভঙ্গের নায়ক। তিনি ১৯৭১ সালে  মুক্তিযুদ্ধের অন্যতম সংগঠক। এ কারণে উনি স্বাধীনতা পুরস্কার পান। অলি আহাদ তার জীবনের দীর্ঘ ১৯ বছর কারাগারে কাটিয়েছেন। রাজনীতি করেছেন হোসেন শহীদ সোহরাওয়ার্দি, শেরে বাংলা এ কে ফজলুল হক, মওলানা ভাসানী ও শেখ মুজিবুর রহমানের সাথে। তিনি আওয়ামী লীগের প্রতিষ্ঠাতা সাংগঠনিক সম্পাদক ছিলেন। রুমিন রাজনৈতিক ব্যক্তিত্ব বাবার হাত ধরেই রাজনীতিতে আসেন।   রাজনৈতিক জীবন  রুমিন বিএনপির কেন্দ্রীয় কমিটির সহ-আন্তর্জাতিক বিষয়ক সম্পাদক। পেশাজীবনে তিনি বাংলাদেশ সুপ্রিম কোর্টের হাইকোর্ট বিভাগের একজন অ্যাডভোকেট। ২৮ মে ২০১৯ তারিখে বাংলাদেশ জাতীয়তবাদী দল বিএনপি থেকে মনোনয়ন পেয়ে সংরক্ষিত নারী আসন-৫০ নং আসন থেকে বিনা প্রতিদ্বন্দ্বিতায় প্রথম বারের মতো সংসদ সদস্য নির্বাচিত হন। একাদশ জাতীয় সংসদ নির্বাচনে বিএনপির একমাত্র নারী সদস্য হিসেবে জাতীয় সংসদে প্রতিনিধিত্ব করেন। ১০ ডিসেম্বর ২০২২ ঢাকার গোলাপবাগে আয়োজিত বিএনপির গণ-সমাবেশে তিনি সংসদ সদস্য থেকে পদত্যাগের ঘোষণা দেন। ব্যরিস্টার রুমিন ফারহান তৎকালীন প্রধানমন্ত্রী শেখ হাসিনার নিকট প্লট বরাদ্দের জন্য আবেদন করেন, এবং পরবর্তীতে ব্যপক সমালোচনার মুখে পড়েন।   কর্মজীবন  ব্যারিস্টার রুমিন ফারহানা ঢাকা আইনজীবী সমিতির একজন সদস্য। তিনি আইন ও রাজনীতির পাশাপাশি বাংলাদেশী লেখক ও সাংবাদিক হিসেবে পরিচিত। তিনি বাংলাদেশ সুপ্রিম কোর্টের হাইকোর্ট বিভাগের নিবন্ধিত আইনজীবী। এছাড়া তিনি বাংলাদেশ থেকে প্রকাশিত দৈনিক ইত্তেহাদ পত্রিকার প্রকাশক ও সম্পাদক।   প্রকাশিত গ্রন্থ   আমাদের রোজনামচা (২০১৮)  যতটুকু বলতে পেরেছি (২০২২)   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৮১-এ জন্ম বিষয়শ্রেণী:বাংলাদেশী মুসলিম বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী নারী আইনজীবী বিষয়শ্রেণী:ব্রাহ্মণবাড়িয়া জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:রাজনীতিতে বাংলাদেশী নারী বিষয়শ্রেণী:একাদশ জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:ব্রাহ্মণবাড়িয়া জেলার ব্যক্তি বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:হলি ক্রস উচ্চ বালিকা বিদ্যালয়ের প্রাক্তন শিক্ষার্থী বিষয়শ্রেণী:ভিকারুননিসা নূন স্কুল এন্ড কলেজের প্রাক্তন শিক্ষার্থী
স্তানিস্লাভ লবোতকা (; জন্ম: ২৫ নভেম্বর ১৯৯৪) হলেন একজন স্লোভাক পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব নাপোলি এবং স্লোভাকিয়া জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।  ২০১১ সালে, লবোতকা স্লোভাকিয়া অনূর্ধ্ব-১৮ দলের হয়ে স্লোভাকিয়ার বয়সভিত্তিক পর্যায়ে অভিষেক করেছিলেন। প্রায় ছয় বছর যাবত স্লোভাকিয়ার বয়সভিত্তিক দলের হয়ে খেলার পর, তিনি ২০১৬ সালে স্লোভাকিয়ার হয়ে আন্তর্জাতিক পর্যায়ে অভিষেক করেছেন; স্লোভাকিয়ার জার্সি গায়ে তিনি এপর্যন্ত ৪৫ ম্যাচে ৩টি গোল করেছেন।  প্রারম্ভিক জীবন স্তানিস্লাভ লবোতকা ১৯৯৪ সালের ২৫শে নভেম্বর তারিখে স্লোভাকিয়ার ত্রেনশিনে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল লবোতকা স্লোভাকিয়া অনূর্ধ্ব-১৮, স্লোভাকিয়া অনূর্ধ্ব-১৯ এবং স্লোভাকিয়া অনূর্ধ্ব-২১ দলের হয়ে খেলার মাধ্যমে স্লোভাকিয়ার প্রতিনিধিত্ব করেছেন। স্লোভাকিয়ার বয়সভিত্তিক দলের হয়ে তিনি প্রায় ৬ বছরে ৩৬ ম্যাচে অংশগ্রহণ করে ৪টি গোল করেছেন।  পরিসংখ্যান আন্তর্জাতিক   দল  সাল  ম্যাচ  গোল স্লোভাকিয়া  ২০১৬  ১  ০ ২০১৭  ৬  ২ ২০১৮  ৭  ০ ২০১৯  ৮  ১ ২০২০  ৫  ০ ২০২১  ৭  ০ ২০২২  ৯  ০ ২০২৩  ২  ০ সর্বমোট  ৪৫  ৩  তথ্যসূত্র  বহিঃসংযোগ                     বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:স্লোভাক ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:সোচেতা স্পোর্তিভা কালচো নাপোলির খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:স্লোভাকিয়ার আন্তর্জাতিক যুব ফুটবলার বিষয়শ্রেণী:স্লোভাকিয়ার আন্তর্জাতিক ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:এএফসি আয়াক্সের খেলোয়াড় বিষয়শ্রেণী:ইয়ং আয়াক্সের খেলোয়াড় বিষয়শ্রেণী:সেলতা ভিগোর খেলোয়াড় বিষয়শ্রেণী:এরস্টে ডিভিজির খেলোয়াড় বিষয়শ্রেণী:ডেনীয় সুপারলিগার খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:স্লোভাকিয়ার অনূর্ধ্ব-২১ আন্তর্জাতিক ফুটবলার
পুরুষোত্তম লাল ওয়াহি (১৯২৮-২০০০) ছিলেন একজন ভারতীয় হৃদরোগ বিশেষজ্ঞ এবং পোস্ট গ্র্যাজুয়েট ইনস্টিটিউট অফ মেডিকেল এডুকেশন অ্যান্ড রিসার্চ, চণ্ডীগড়ের হৃদরোগ বিভাগের পরিচালক।   তিনি ১৯২৮ সালের ৪ ডিসেম্বর তৎকালীন ব্রিটিশ ভারতের পাঞ্জাব প্রদেশের সারগোদায় বিন্দ্রা বন ওয়াহি এবং দেবকী দেবীর ঘরে জন্মগ্রহণ করেন। তিনি ইন্ডিয়ান সোসাইটি অফ কার্ডিওলজির একজন সম্মানিত ফেলো ছিলেন এবং কার্ডিওলজির উপর বেশ কিছু প্রকাশনার কৃতিত্ব পেয়েছেন।   ভারত সরকার তাকে ১৯৮৩ সালে চতুর্থ সর্বোচ্চ ভারতীয় বেসামরিক সম্মান পদ্মশ্রীতে ভূষিত করে   তথ্যসূত্র    বহিঃসংযোগ      বিষয়শ্রেণী:১৯২৮-এ জন্ম বিষয়শ্রেণী:২০০০-এ মৃত্যু বিষয়শ্রেণী:ভারতীয় চিকিৎসাবৈজ্ঞানিক গবেষক বিষয়শ্রেণী:ভারতীয় চিকিৎসাবিজ্ঞান লেখক বিষয়শ্রেণী:ভারতীয় হৃদরোগ বিশেষজ্ঞ বিষয়শ্রেণী:চিকিৎসায় পদ্মশ্রী প্রাপক বিষয়শ্রেণী:২০শ শতাব্দীর ভারতীয় চিকিৎসক বিষয়শ্রেণী:পাঞ্জাব, ভারতের চিকিৎসক বিষয়শ্রেণী:ভারতীয় চিকিৎসা শিক্ষায়তনিক
This template displays one or more of a template's shortcuts (that is, redirects, also known as aliases, as in the box appearing at the right.  is a shortcut to this template, {{টেমপ্লেট সংক্ষিপ্ত}}, and can be used in its place, as it is in this documentation's source wikitext.   ব্যবহার  Place this template and its list of few to one, carefully selected shortcut(s) at the top of the template documentation page's wikitext, right underneath . In the saved, rendered text, those shortcuts will appear in this template's Shortcut(s) box, whose title will reflect the number of list items by automatically being singular or plural in form.  কোনটি এখানে প্রদর্শনের জন্য Although the template can show up to ten shortcuts, you are encouraged to choose well which ones to display in this template's box. Even if many redirects exist, two or three at the most is almost always enough. By keeping the number of redirects presented in the Shortcut box small, it makes it easier to remember them, and the documentation is kept well organized.  কোথায় অন্যদের তালিকাবদ্ধ করতে হবে List others in the Redirects section of the template documentation. Again, not all of them need to be listed; some shortcuts are there just for historical reasons, and others differ only in minor points such as white spaces or capitalization. Such shortcut-name variations are unnecessary to list at all—just list the standard, most common version of such a variation.  ঐচ্ছিক প্যারামিটার This template has several optional parameters:  float – if set to "left", then the box will float to the left of the page, instead of the default float "right".  clear – if set to "right" (when float also is set to "right"), the box will be pushed to the right margin of the page, and   Similarly, if set to "left" (when float also is set to "left"), the box will be pushed to the left margin of the page.  pre, pre2, pre3 ... up to pre10 – can be used to show some text before the shortcut links, but within the braces. This is mostly used to add the text "subst:". This shows the proper syntax for using the template with substitution.  As with the other shortcuts in the saved, rendered version of this template, this shortcut code can be copied from its line in the box on the documentation page, as it is, and pasted in the wikitext of another page where you wish its rendered version to appear.  top – to change the padding above the box (e.g.  for no padding, , ).  মৌলিক কোডের উদাহরণ  To display one template shortcut named :  To display three template shortcuts for  named , , and :  ভাসা প্যারামিটারসহ উদাহরণ Using  makes this template flow to the left of the page:  {{টেমপ্লেট সংক্ষিপ্ত|float=left|uw-v1}}  ধনুর্বন্ধনী মধ্যে পাঠ্য ( "subst") সাথে উদাহরণ This is mostly used to add text to show how the template could be used with substitution.  Use  and  to show "subst:" before the shortcut links, but within the braces:  {{টেমপ্লেট সংক্ষিপ্ত|uw-v1|pre2=subst:|uw-vand1|pre3=subst:|uw-vandal1}}   আরও দেখুন   , the standard shortcut notice.   for a left-aligned standard shortcut notice.   for shortcuts to sections of policy pages.
ইসোত্তা স্পোর্তেল্লি (; জন্ম: ২ জানুয়ারি ২০০০) হলেন একজন ইতালীয় সমলয় সাঁতারু, যিনি ইতালির প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  স্পোর্তেল্লি ইতালির হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।   প্রারম্ভিক জীবন  ইসোত্তা স্পোর্তেল্লি ২০০০ সালের ২রা জানুয়ারি তারিখে ইতালির রোমে জন্মগ্রহণ করেছেন এবং সেখানেই তার শৈশব অতিবাহিত করেছেন।   খেলোয়াড়ি জীবন  স্পোর্তেল্লি ইতালির প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি লিন্দা চেররুতি, মার্তা ইয়াকোয়াচ্চি, সোফিয়া মাত্রোইয়ান্নি, এনরিকা পিক্কোলি, লুক্রেৎসিয়া রুজ্জেইরো, জুলিয়া ভেরনিচে এবং ফ্রাঞ্চেস্কা জুনিনোর সাথে ইতালির দল হিসেবে দলগত প্রতিযোগিতায় অংশগ্রহণ করেছিলেন; তারা প্রতিযোগিতাটির টেকনিকাল রুটিনে ২৭৭.৮৩০৪, ফ্রি রুটিনে ৩২৬.১৫০০ এবং অ্যাক্রোব্যাটিক রুটিনে ২৪১.৯৮৬৬ পয়েন্ট অর্জন করেছিলেন, যার ফলে সর্বমোট ৮৪৫.৯৬৭ পয়েন্ট নিয়ে তারা ৮ম স্থান অধিকার করেছেন।   তথ্যসূত্র    বহিঃসংযোগ      বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় নারী সাঁতারু বিষয়শ্রেণী:ইতালীয় সমলয় সাঁতারু বিষয়শ্রেণী:ইতালির অলিম্পিক সমলয় সাঁতারু বিষয়শ্রেণী:২০২৪ গ্রীষ্মকালীন অলিম্পিকের সমলয় সাঁতারু বিষয়শ্রেণী:সমলয় সাঁতারে ইউরোপিয়ান গেমস পদক বিজয়ী বিষয়শ্রেণী:২০২৩ ইউরোপিয়ান গেমসের সমলয় সাঁতারু বিষয়শ্রেণী:সমলয় সাঁতারে বিশ্ব সাঁতার প্রতিযোগিতার পদক বিজয়ী বিষয়শ্রেণী:২০২৩ বিশ্ব সাঁতার প্রতিযোগিতার সমলয় সাঁতারু
পিইসি জুয়লে হচ্ছে জুয়লে ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯১০ সালের ১২ই জুন তারিখে প্রতিষ্ঠিত হয়েছে। পিইসি জুয়লে তাদের সকল হোম ম্যাচ জুয়লের ম্যাকপার্ক স্টাডিওনে খেলে থাকে; যার ধারণক্ষমতা হচ্ছে ১৪,০০০। বর্তমানে এই ক্লাবের ম্যানেজারের দায়িত্ব পালন করছেন জন স্টেখমান এবং সভাপতির দায়িত্ব পালন করছেন আড্রিয়ান ভিসের। ওলন্দাজ রক্ষণভাগের খেলোয়াড় ব্রাম ভান পোলেন এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, পিইসি জুয়লে এপর্যন্ত ৫টি শিরোপা জয়লাভ করেছে; যার মধ্যে ৩টি ইরস্টে ডিভিজি শিরোপা, ১টি কেএনভিবি কাপ শিরোপা এবং ১টি ইয়োহান ক্রুইফ শিল্ড শিরোপা রয়েছে।  অর্জন ঘরোয়া  ইরস্টে ডিভিজি চ্যাম্পিয়ন (৩): ১৯৭৭–৭৮, ২০০১–০২, ২০১১–১২  রানার-আপ (৫): ১৯৭২–৭৩, ১৯৭৬–৭৭, ১৯৮৫–৮৬, ১৯৯৯–০০, ২০১০–১১  টুয়েডে ডিভিজি রানার-আপ (১): ১৯৭০–৭১  কেএনভিবি কাপ চ্যাম্পিয়ন (১): ২০১৩–১৪  রানার-আপ (৩): ১৯২৭–২৮, ১৯৭৬–৭৭, ২০১৪-১৫  ইয়োহান ক্রুইফ শিল্ড চ্যাম্পিয়ন (১): ২০১৪  আরও দেখুন  পিইসি জুয়লে (নারী)  তথ্যসূত্র  বহিঃসংযোগ      weltfussballarchiv.com-এ পিইসি জুয়লে   পিইসি জুয়লের ভক্তদের ওয়েবসাইট   পিইসি জুয়লে ব্যবসায়ী ক্লাব   বিষয়শ্রেণী:পিইসি জুয়লে বিষয়শ্রেণী:১৯১০-এ নেদারল্যান্ডসে প্রতিষ্ঠিত বিষয়শ্রেণী:১৯১০-এ প্রতিষ্ঠিত ফুটবল ক্লাব বিষয়শ্রেণী:নেদারল্যান্ডসের ফুটবল ক্লাব
শ্রী বীরেন্দ্র হাসপাতাল হচ্ছে নেপালি সেনাবাহিনীর একটি হাসপাতাল; ১৯৯০ সালে ভারতীয় সেনাবাহিনীর সহায়তায় প্রতিষ্ঠিত এই হাসপাতালেকে বলা হয় নেপালি সেনাবাহিনীর চিকিৎসা শাখার সদর দপ্তর। এই হাসপাতালের মূল নাম হচ্ছে বীরেন্দ্র সৈনিক হাসপাতাল ()। নেপালি সেনাবাহিনীর সদর দপ্তরে মেজর জেনারেল পদবীর একজন ডাক্তার বসেন যাকে বলা হয় সামরিক চিকিৎসা পরিষেবার মহাপরিচালক।“Army Hospital in Chhauni to Open Its OPD for Public.” Accessed June 23, 2020. https://kathmandupost.com/valley/2017/01/21/army-hospital-in-chhauni-to-open-its-opd-for-public.“Nepalese Military Medical Service.” Accessed June 23, 2020. https://military-medicine.com/article/3216-nepalese-military-medical-service.html. ডাক্তার এবং মেডিক্যাল এ্যাসিসট্যান্টদের প্রশিক্ষণ (মৌলিক সামরিক প্রশিক্ষণ) আগে ভারতে হতো তবে এখন নেপালে হয়। তথ্যসূত্র  বিষয়শ্রেণী:নেপালের হাসপাতাল বিষয়শ্রেণী:১৯৯০-এ নেপালে প্রতিষ্ঠিত
থাম্ব|150px ওয়র্ড্‌স অ্যান্ড রুল্‌স: দ্য ইনগ্রিডিয়েন্ট্‌স অফ ল্যাংগুয়েজ () () মার্কিন বোধবিজ্ঞানী স্টিভেন পিংকার রচিত ও ১৯৯৯ সালে প্রকাশিত একটি জনপ্রিয় ভাষাবিজ্ঞানের বই। বইটিতে পিংকার নিয়মিত ও অনিয়মিত ক্রিয়াপদ নিয়ে আলোচন করেছেন। পিংকারের ভাষায় বইটি লেখার উদ্দেশ্য "to illuminate the nature of language and mind by choosing a single phenomenon and examining it from every angle imaginable" অর্থাৎ "ভাষা ও মনের প্রকৃতি ব্যাখ্যা করার জন্য একটি ঘটনা বেছে নিয়ে সম্ভাব্য সমস্ত দৃষ্টিকোণ থেকে সেটিকে বিচার করা।" পিংকারের বিশ্লেষণ চম্‌স্কি প্রস্তাবিত বিশ্বজনীন ব্যাকরণের ধারণাকে সমর্থন করে এবং পিংকারের নিজস্ব বিশ্বাস যে ভাষাসহ মানুষের প্রকৃতির অনেক দিক বিবর্তনমূলক মনোবৈজ্ঞানিক উপায়ে ব্যাখ্যা করা সম্ভব, তাও এই বইতে পরিস্ফুট। বইটিতে ইংরেজি ভাষার (ও ক্ষেত্রবিশেষে জার্মান ভাষার) বিভিন্ন ব্যাকরণিক ত্রুটির রূপ ও ঘটনসংখ্যা (form and frequency) নিয়ে আলোচনার পাশাপাশি মস্তিষ্কে আঘাতপ্রাপ্ত (brain-damaged) লোকদের বাক-বৈকল্য (aphasia) নিয়েও আলোচনা করা হয়েছে।   বহিঃসংযোগ   Words and Rules বইটির ওয়েবসাইট  বিষয়শ্রেণী:১৯৯৯ সালে প্রকাশিত বই বিষয়শ্রেণী:ভাষাবিজ্ঞানের বই বিষয়শ্রেণী:ইংরেজি ভাষার বই
আলা ওয়ার্দি (ইংরাজী: Alaa Wardi, আরবী: علاء وردي) (জন্ম ১৯৮৭) একজন ইরানী সংগীতজ্ঞ।    জন্ম এবং সাংগীতিক যাত্রা   ওয়ার্দির জন্ম হয়েছিল সৌদি আরবএর রিয়াদ শহরে এবং সেখানেই তিনি বড়ো হন। ওয়ার্দি জর্ডনএর আম্মানে সংগীত এবং শব্দ অভিযন্ত্রণ (ইংরাজী: sound engineering)এর শিক্ষা লাভ করেন। বর্তমানে তিনি রিয়াধ শহরের বাসিন্দা। তিনি একাধারে সুরকার, গীতিকার, গায়ক এবং শব্দ অভিযন্ত্রা (ইংরাজী:audio engineer)।  আলা ওয়ার্দির সংগীতের একক বৈশিষ্ট্য হচ্ছে যে, তিনি গীতসমূহে বাদ্যযন্ত্রের ব্যবহারের পরিবর্তে সংগত করা সকল সাংগীতিক শব্দ মানব অঙ্গের তালে সৃষ্ট করেন। এই শৈলী a capella নামে পরিচিত। আনকি ড্রাম ইত্যাদি বাদ্যযন্ত্রের শব্দও শিল্পীর মুখ, ঠোঁট, জিভে করা বিভিন্ন শব্দ অথবা শরীরের অংশবিশেষে করা আঘাতের দ্বারা সৃষ্টি করা হয়। বলিউডএর অতি জনপ্রিয় গান পেহলা নশা... এবং জিয়া রে... র অদ্বিতীয় শৈলীর পরিবেশনের জন্য তিনি বিশ্বব্যাপী খ্যাতি লাভ করেন।  তার সংগীতের শ্রাব্য এবং দৃশ্য রূপসমূহ ইন্টারনেটে স্বেচ্ছা মূল্যের বিনিময়ে উপলব্ধ।  ২০১১ সালে আলা ওয়ার্দি জর্ডনের চারজন সংগীতজ্ঞ যথাক্রমে Odai Shawagfeh, Mohammed Idrei, Amjad Shahrouh এবং Hakam Abu Soud র সাথে হয়াজান (ইংরাজী:Hayajan)নামে একটি সংগীত গোষ্ঠী গঠন করেন। ২০১৩ সালের মে মাসে তাঁদের আরবী শ্রাব্য সফুঁরা Ya bay মুক্তি পায়।  ২০১৩ সালের অক্টোবর মাসে তিনি হাস্য অভিনেতা Hisham Fageeh এবং Fahad Albutairi র সহযোগে "No Woman, No Drive" শীর্ষক ইংরাজী ভাষার একটা বিদ্রুপাত্মক সাংগীতিক ভিডিও সৃষ্টি করেন। সৌদি আরবে মহিলার গাড়ীচালনার উপর জারী করা নিষেধাজ্ঞাকে বিদ্রুপ করে এই হাস্যাত্মক ভিডিওটি রচিত হয়েছে। a capella শৈলীর এই গানটিতে কণ্ঠ দিয়েছেন Fageeh এবং সঙ্গত করেছেন ওয়ার্দি এবং Albutairi উভয়ে মিলে। এই গানটির সুর বব মার্লির বিখ্যাত "No Woman, No Cry" গানটির থেকে নেওয়া হয়েছে। ইউটিউবএ মুক্তি দেওয়ার পর থেকে ওয়ার্দির এই ভিডিওটি অত্যন্ত জনপ্রিয় হয়ে পড়ে।   সংগীত  source: loudrfm   No Woman, No Drive with Fahad Albutairi, Hisham Fageeh (2013)  Ya Bay with Hayajan (May, 2013)  Jai Ho with Peter Hollens  Mr. Simple (Super Junior) (ft. Wonho Chung)  Pehla Nasha  Jiya Re  Risala Ela... - Single  Stay (Rihanna ft. Mikky Ekko Cover)  Ela Mata (Asala Nasri Cover) (feat. Sultan Al-Jameel)  Osad Einy (Amr Diab Cover)  Wa7ashteny (Amr Diab Cover) [feat. Mohab] - Single  Ye5lef - Single  Garfan Bel-So3odia - Single  Fe Shi Makan (feat. Angie Obeid) - Single  Laying In Bed After A Good Day - Single  7aram - Single  Ma3gool - Single  Shalamonti Fel7al - Single   তথ্যসূত্র    বহিঃসংযোগ   আলা ওয়ার্দির ইউটিউব চেনেল  টুইটারে আলা ওয়ার্দি  বিষয়শ্রেণী:জীবিত ব্যক্তি বিষয়শ্রেণী:সৌদি আরবের ব্যক্তিত্ব বিষয়শ্রেণী:রিয়াদের ব্যক্তি বিষয়শ্রেণী:১৯৮৭-এ জন্ম
সুপার কাপ বাংলাদেশ ফুটবল ফেডারেশন এর সবচেয়ে বড় বাজেট সম্পন্ন টুর্নামেন্ট। এটি মূলত দ্বি-বার্ষিক টুর্নামেন্ট ছিলো। যা শুরু হয় ২০০৯ সালে। তবে ২০১৩ এর পরে এর আর কোনো আসর হয় নি।  ইতিহাস ১১ মার্চ ২০০৯ সালে প্রথম সুপার কাপ শুরু হয়।প্রথম আসরের ফাইনালে মোহামেডান ঢাকা আবাহনীকে হারিয়ে চ্যাম্পিয়ন হয়।যার প্রাইজমানি ছিলো প্রায় $১৫০,০০০।বলা হয়ে থেকে যা ভারতীয় উপমহাদেশে সবচেয়ে বেশি।ম্যাচটি বঙ্গবন্ধু জাতীয় স্টেডিয়ামে প্রায় ৪০ হাজার মানুষের সামনে হয় ২০১১ আসরে ফাইনালে ঢাকা মোহামেডানকে হারিয়ে চ্যাম্পিয়ন হয় ঢাকা আবাহনী। ২০১৩ তে ঢাকা মোহামেডান শেখ রাসেল ক্রীড়া চক্রকে হারিয়ে নিজেদের ২য় শিরোপা লাভ করে। তবে তারপর এই প্রতিযোগিতার আর কোনো আসর হয় নি।  বিজয়ী দল ২০০৯: মোহামেডান স্পোর্টিং ক্লাব ২০১১: ঢাকা আবাহনী ২০১৩: মোহামেডান স্পোর্টিং ক্লাব  ক্লাবগুলোর পরিসংখ্যান দলবিজয়ীরানার্স-আপজয়ী বছররানার্স-আপ বছর মোহামেডান স্পোর্টিং ক্লাব২১২০০৯, ২০১৩২০১১ ঢাকা আবাহনী১১২০১১২০০৯ শেখ রাসেল ক্রীড়া চক্র০১২০১৩  স্পন্সরশীপ  ২০০৯,২০১১: সিটিসেল  ২০১৩: গ্রামীণফোন আরো দেখুন  ঢাকা ডার্বি তথ্যসূত্র  বিষয়শ্রেণী:২০০৯-এ বাংলাদেশে প্রতিষ্ঠিত বিষয়শ্রেণী:বাংলাদেশের ফুটবল প্রতিযোগিতা বিষয়শ্রেণী:জাতীয় ফুটবল সুপার কাপ বিষয়শ্রেণী:বাংলাদেশের ফুটবল কাপ প্রতিযোগিতা বিষয়শ্রেণী:২০০৯-এ প্রতিষ্ঠিত পুনরাবৃত্ত ক্রীড়া ঘটনা
ফরিদপুর বিভাগ বাংলাদেশের একটি প্রস্তাবিত বিভাগ। প্রস্তাবনা অনুযায়ী এটি বর্তমান ঢাকা বিভাগের গোপালগঞ্জ, ফরিদপুর, মাদারীপুর, রাজবাড়ী ও শরীয়তপুর জেলা নিয়ে গঠিত হবে। প্রথমে বিভাগটির নাম পদ্মা নামকরণ করার সিদ্ধান্ত নেওয়া হলেও পরবর্তীতে ফরিদপুর নামে নামকরণ করার সিদ্ধান্ত নেওয়া হয়।   ইতিহাস   ১৯৮৫ সালে ফরিদপুরে 'ফরিদপুর বিভাগ ও পদ্মা সেতু বাস্তবায়ন কমিটি' গঠিত হয়। পরবর্তীতে সংগঠনটি 'ফরিদপুর উন্নয়ন কমিটি' হিসেবে আত্মপ্রকাশ করে। পদ্মা সেতুর নির্মাণ কাজ শুরু হলে সংগঠনটি ফরিদপুর বিভাগ বাস্তবায়নের জন্য আন্দোলন চালিয়ে যায়।  ২০১৭ সালের ২৯ মার্চ ফরিদপুরের রাজেন্দ্র কলেজের মাঠে আয়োজিত এক জনসভায় সাবেক প্রধানমন্ত্রী শেখ হাসিনা বক্তৃতা দেন। তিনি জানান বৃহত্তর ফরিদপুর অঞ্চল নিয়ে নতুন বিভাগ গঠনের পরিকল্পনা রয়েছে।  ২০২১ সালের অক্টোবর মাসে কুমিল্লায় একটি ভবনের উদ্বোধনী অনুষ্ঠানে শেখ হাসিনা দুইটি নদীর নামে অর্থাৎ পদ্মা ও মেঘনা বিভাগ বানানোর সিদ্ধান্ত জানান। ২০২২ সালের ২২ নভেম্বর জানা যায় যে প্রশাসনিক পুনর্বিন্যাস সংক্রান্ত (নিকার) সভায় এই দুই বিভাগ গঠনের অনুমোদন দেওয়া হবে। সভাটি ২৭ নভেম্বর অনুষ্ঠিত হয়। সভায় গৃহীত সিদ্ধান্ত অনুযায়ী পদ্মা ও মেঘনা বিভাগ গঠনের অনুমোদন না পেলে এই সিদ্ধান্ত স্থগিত হয়ে যায়। তৎকালীন আইনমন্ত্রী আনিসুল হক জানান সরকারের ব্যয় সংকোচন নীতির কারণে এই প্রস্তাব অনুমোদন পায়নি।  ২০২৫ সালের ২ সেপ্টেম্বর কুমিল্লা ও ফরিদপুর বিভাগ গঠন প্রস্তাবের প্রজ্ঞাপন জারি করা হয়। এই প্রস্তাবে বিভাগ দুইটির নাম 'কুমিল্লা' ও 'ফরিদপুর' নির্ধারণ করা হয়েছে। ভবিষ্যতে অনুষ্ঠিত প্রশাসনিক পুনর্বিন্যাস সংক্রান্ত (নিকার) সভায় অন্তর্বর্তীকালীন সরকার এর অনুমোদন দেবে বলে জানা যায়। মুহাম্মদ ইউনূস এই সভার সভাপতিত্ব করবেন এবং এটি অন্তর্বর্তীকালীন সরকারের প্রথম নিকার সভা হতে চলেছে।   প্রশাসনিক বিভাজন   ১৯৮৪ সালে ফরিদপুর জেলা থেকে আলাদা হয়ে গোপালগঞ্জ, মাদারীপুর, রাজবাড়ী ও শরীয়তপুর জেলা জেলা প্রতিষ্ঠিত হয়। বর্তমানে ফরিদপুর জেলাসহ এই ৫টি জেলা নিয়ে ফরিদপুর বিভাগ প্রতিষ্ঠিত হবে।   জেলা সদরদপ্তর আয়তন  (কিমি২) জনসংখ্যা  (২০২২) জনসংখ্যা  (২০১১) জনসংখ্যা  (২০০১) জনসংখ্যা  (১৯৯১) গোপালগঞ্জ গোপালগঞ্জ ১৪৮৯.৯২ ১২,৯৫,০৫৭ ১১৭২৪১৫ ১১৬৫২৭৩ ১০৬০৭৯১ ফরিদপুর ফরিদপুর ২০৫২.৮৬ ২১,৬২,৮৭৯ ১৯,১২,৯৬৯ ১৭,৫৬,৪৭০ ১৫,০৫,৬৮৬ মাদারীপুর মাদারীপুর ১১২৫.৬৯ ১২,৯৩,০২৭ ১১,৬৫,৯৫২ ১১,৪৬,৩৪৯ ১০,৬৯,১৭৬ রাজবাড়ী রাজবাড়ী ১১১৮.৮০ ১১,৮৯,৮১৮ ১০,৪৯৭৭৮ ৯,৫১৯০৬ ৮,৩৫,১৭৩ শরীয়তপুর শরীয়তপুর ১১৮১.৫৫ ১২,৯৪,৫৬২ ১১,৫৫,৮২৪ ১০,৮২,৩০০ ৯,৫৩,০২১   তথ্যসূত্র    বহিঃসংযোগ   বিষয়শ্রেণী:ঢাকা বিভাগ বিষয়শ্রেণী:বাংলাদেশের প্রস্তাবিত বিভাগ
রোধক প্রসব () বলতে সেই পরিস্থিতিকে বুঝানো হয়; যখন নবজাতক জরায়ুর স্বাভাবিক সংকোচন সত্ত্বেও যোনিপথের রুদ্ধতার দরুন শিশু ভূমিষ্ট হতে পারে না। এর ফলে পর্যাপ্ত অক্সিজেন না পাওয়ার ফলে শিশু মারাও যেতে পারে। এর ফলে প্রসূতি বা প্রজায়িনী মায়ের সংক্রমণ, জরায়ু বিদারণ অথবা প্রসব পরবর্তী রক্তক্ষরণের ঝুঁকি বাড়তে পারে। প্রসব জনিত ফিস্টুলার মত দীর্ঘস্থায়ী জটিলতা প্রজায়িনী মায়ের হতে পারে  প্রসবকালীন সময়ে সক্রিয় পর্যায়ের সময়সীমা ১২ ঘণ্টার বেশি স্থায়ী হলে, বিলম্বিত প্রসবের কারণে রোধক প্রসবের ফলশ্রুতিস্বরূপ বিলম্বিত প্রসব জনিত পরিস্থিতির উদ্ভব হয়।  রোধক প্রসবের জন্য বেশ কিছু কারণ দায়ী। অস্বাভাবিক বড় আকারের বাচ্চা অথবা অস্বাভাবিকভাবে বাচ্চার অবস্থান, ছোট শ্রোণিচক্র এবং যোনিপথে বিভিন্ন সমস্যা রোধক প্রসবের অন্যতম কারণ। প্রজায়িনী মায়ের প্রসবকালীন উন্নয়ন বা কোনো সমস্যা আছে কিনা তা নির্ধারণে প্যাট্রোগ্রাফ ব্যবহার করা হয়। শারীরিক পরীক্ষা নিরীক্ষা গর্ভবতী মায়ের রোধক প্রসব হবে কিনা তা নির্ধারণ করতে পারে।  ২০১৫ সালে প্রায় ৬৫ লক্ষের মত রোধক প্রসব বা জরায়ু বিদারণের মত পরিস্থিতির উদ্ভব হয়েছে এরফলে ২৩ হাজার নারীর মার্তৃমৃত্যু ঘটেছে। ১৯৯০ সালে ২৯০০০ মার্তৃমৃত্যু ঘটেছে (যার আট শতাংশ গর্ভাধান জনিত কারণে ঘটেছে)  মৃত সন্তান প্রসবের জন্য অন্যতম কারণ রোধক প্রসব। এধরনের পরিস্থিতি উন্নয়নশীল বিশ্বে সর্বাধিক পরিমাণে দেখা যায়।  কারণ মার্তৃগর্ভে সন্তান অস্বাভাবিক ভাবে থাকলে, প্রসবকালীন সময়ে, তাকে প্রসূতি মায়ের পিউবিক হাড়ের নিচে দিয়ে সহজে বের করা যায় না। এধরনের পরিস্থিতিকে কাঁধ ডায়স্টোসিয়া বলে। অপুষ্টি ও ভিটামিন ডি এর অভাব ছোট শ্রোণিচক্রের অন্যতম নিয়ামক হিসেবে কাজ করে। এধরনের পরিস্থিতির উদ্ভব কৈশোরেই সর্বাধিক পরিমাণে দেখা যায়, যদি বাড়ন্ত বয়সে শ্রোণিচক্রের প্রকৃত বৃদ্ধি না ঘটে। যোনিদ্বারে সমস্যার জন্যও রোধক প্রসবের মত পরিস্থিতির সৃষ্টি হতে পারে, যদি নারীর যৌন অঙ্গহানি বা টিউমারের জন্য নারীর যোনি ও পেরিনিয়াম সংকীর্ণ হয়ে যায়।  রোগ নির্ণয় প্রজায়িনী মায়ের শারীরিক পরীক্ষা নিরীক্ষার পর তাকে রোধক প্রসবের মধ্য দিয়ে যেতে হবে কি হবে না, তা চিকিৎসকেরা বুঝতে পারেন।  চিকিৎসা সিজারীয় সেকশন অথবা সিম্ফাইসিস পিউবিস উন্মুক্ত করে ভ্যাকুয়াম এক্সট্রাকশনের মাধ্যমে রোধক প্রসবের চিকিৎসা করা যায়। যদি প্রসূতি মায়ের এমনিওটিক ঝিল্লী ১৮ ঘণ্টার বেশি বিদীর্ণ থাকে তবে তাকে এন্টিবায়োটিক ও জলযোজিত(হাইড্রেটেড) রাখতে হবে। আফ্রিকা ও এশিয়ায় ২ থেকে ৫ শতাংশ সন্তান প্রসবের ক্ষেত্রে রোধক প্রসব হয়।   চিকিৎসকের মতামত  রোধক প্রসবের চিকিৎসায় সিজারিয়ান সেকশন সম্পন্ন করতে চিকিৎসকের মতামত সর্বাগ্রে (ইংরেজিঃ prognosis) নেওয়া জরুরী। বিলম্বিত রোধক প্রসব মৃত সন্তান প্রসব, প্রসবজনিত ফিস্টুলা এবং মার্তৃমৃত্যু ঘটাতে পারে।  মৃত্যুহার ১৯৯০ সালে রোধক প্রসবের দরুন মায়ের মৃত্যুর হার ছিল ২৯,০০০। ২০১৩ সালের হিসাবে এ মৃত্যুর হার ছিল ১৯,০০০।  তথ্যসূত্র  আরো পড়ুন  বিষয়শ্রেণী:প্রসূতিবিদ্যা
পোঠোয়ারী (), পোঠোহারী (), বা পাহাড়ি পোঠোয়ারী একটি ইন্দো-আর্য উপভাষা পাকিস্তানের এই ভাষা হল সংক্রমণগত হিন্দকো ও পাঞ্জাবি থেকে।  ভাষাভাষীর ভাষাগত পরিচয় আছে, কিন্ত জাতিগত  পরিচয় নেই। এই পাঞ্জাবি থেকে আলাদা বানায়। একটি জায়মান ভাষা আন্দোলন হয়েছে।; . প্রচেষ্টা হয়েছে এটা অফিসিয়াল হতে কিন্ত অসুবিধা আছে। thumb|right|250px|Potohar scenery with pahar backdrop  তথ্যসূত্র  বিষয়শ্রেণী:পাকিস্তানের ভাষা  en:Pothwari
ইথিওপিয়া ১৯৫৬ সালে প্রথম অলিম্পিক গেমসে অংশগ্রহণ করে এবং তারপর থেকে তিনটি গেমস (১৯৭৬, ১৯৮৪ ও ১৯৮৮ গেমস) বাদে সকল গ্রীষ্মকালীন অলিম্পিক গেমসে অংশ নিয়েছে। ইথিওপিয়া শীতকালীন অলিম্পিক গেমসে প্রথম অংশগ্রহণ করে ২০০৬ সালে।  ইথিওপিয়ান ক্রীড়াবিদগণ সর্বমোট ৪৫টি পদক জিতেছে, যার সবকটি অ্যাথলেটিকে। তবে শীতকালীন অলিম্পিক গেমসে কোন পদক জিতেনি।  ইথিওপিয়ান অলিম্পিক কমিটি ১৯৪৮ সালে গঠিত হয় এবং ১৯৫৪ সালে আন্তর্জাতিক অলিম্পিক কমিটির স্বীকৃতি লাভ করে।   পদক তালিকা    গ্রীষ্মকালীন গেমস অনুযায়ী পদক  গেমসক্রীড়াবিদ স্বর্ণ রৌপ্য ব্রোঞ্জ সর্বমোট অব.   ১২  ০  ০  ০  ০  –   ১০  ১  ০  ০  ১  ২১   ১২  ১  ০  ০  ১  ২৪   ১৮  ১  ১  ০  ২  ২৫   ৩১  ০  ০  ২  ২  ৪১   অংশগ্রহণ করেনি   ৪৫  ২  ০  ২  ৪  ১৭   অংশগ্রহণ করেনি    ২০  ১  ০  ২  ৩  ৩৩   ১৮  ২  ০  ১  ৩  ৩৪   ২৬  ৪  ১  ৩  ৮  ২০   ২৬  ২  ৩  ২  ৭  ২৮   ২৭  ৪  ১  ২  ৭  ১৮   ৩৫  ৩  ১  ৩  ৭  ২৪ সর্বমোট  ২১  ৭  ১৭  ৪৫  ৩৯   শীতকালীন গেমস অনুযায়ী পদক  গেমস ক্রীড়াবিদ স্বর্ণ রৌপ্য ব্রোঞ্জ মোটঅব.   ১  ০  ০  ০  ০  –   ১  ০  ০  ০  ০  – সর্বমোট  ০  ০  ০  ০  –   ক্রীড়া অনুযায়ী পদক     ২১  ৭  ১৭  ৪৫ সর্বমোট  ২১  ৭  ১৭  ৪৫   বহিঃসংযোগ             বিষয়শ্রেণী:ইথিওপিয়ায় ক্রীড়া